stanford-oval/wikipedia huggingface dataset:
סירחאן סירחאן
ביוגרפיה > שנותיו המוקדמות

סירחאן סירחאן נולד בשכונת מוסררה בירושלים המנדטורית. לדברי אמו, סירחאן סבל מטראומה בשל אירועי מלחמת העצמאות, כולל מותו של אחיו הבכור, אשר נהרג כאשר נדרס על ידי רכב צבאי שניסה לחמוק מירי. לאחר המלחמה, בני המשפחה קיבלו אזרחות של ירדן, אשר סיפחה את מזרח ירושלים. בהיותו בן 12, משפחתו היגרה לארצות הברית. זמן קצר שהתה בניו יורק, ואחר כך השתקעה בפסדינה שבקליפורניה, שם עשה את לימודיו התיכוניים, ובהמשך, למד בקולג' המקומי. למרות ההגירה לארצות הברית, סירחאן סירחאן נותר אזרח ירדני.
כיוון שממדי גופו היו קטנים יחסית, גובה 1.65 מ' ומשקל 54 ק"ג, סירחאן עקר לזמן מה לקורונה, כדי לנסות להפוך לפרש, תחום בו ממדי גוף קטנים מהווים יתרון, ובו זמנית, עבד באורווה. ניסיון זה נזנח עת ספג פגיעת ראש בתאונת מרוצים.
בהתבגרו, סירחאן סירחאן החליף תכופות את השתייכותו הכנסייתית: בפטיזם, הכנסייה האדוונטיסטית של היום השביעי, וב-1966, הצטרף לאחד מענפיו של מסדר צלב הוורד.
ביוגרפיה > ההתנקשות בקנדי

ב-5 ביוני 1968 (שנה בדיוק לאחר מלחמת ששת הימים), בשעה 12:15 לאחר חצות, זמן קצר לאחר שקנדי נשא דברים באוזני תומכיו, סירחאן ירה באמצעות אקדח בקנדי ובקהל שהקיף אותו, במלון אמבסדור (Ambassador) בלוס אנג'לס. קנדי נפגע מכדור אחד בראשו, ושני כדורים פגעו בגבו. כדור רביעי פגע בחליפתו ועבר דרכה. כמה מן הנוכחים במקום (ביניהם רייפר ג'ונסון, המנצח בקרב 10 באולימפיאדת רומא), נאבקו עם סירחאן, השתלטו עליו עד מהרה, ופרקו אותו מנשקו. קנדי, שנלקח לבית חולים, מת מפצעיו למחרת היום. חמישה מן הסובבים את קנדי נפצעו והחלימו במהלך הזמן. בחקירה במשטרה ב-9 ביוני, ארבעה ימים לאחר הרצח, סירחאן מסר את הודאתו בפשע.
ביוגרפיה > המשפט

משפטו של סירחאן נערך בפברואר עד אפריל 1969. עורכי דינו היו אמיל זולא ברמן (Berman) וגרנט קופר (Cooper). בזמן המשפט היה עיסא נח'לה, ראש הנציגות הפלסטינית לאו"ם באותה תקופה, יועץ לעורכי דינו של סירחאן, וישב לצידם במשך שלושה שבועות במשפט. הוא ניסה להפוך את המשפט לבמה להצגת בעיית הפליטים הפלסטינים, אך זכה להתנגדותו של ברמן. ב-3 במרץ 1969 הודה ברצח בבית המשפט. בחקירתו, ואחר כך במשפטו, סירחאן טען כי המניע למעשהו היה תמיכתו של רוברט קנדי במדינת ישראל לאחר ניצחונה במלחמת ששת הימים. (הרצח אירע ביום השנה למלחמה). רוברט קנדי לא היה ידוע כתומך מובהק של ישראל, אך ההנחה היא שהמתנקש לא עמד על ההבחנה בין הדרגות השונות של התמיכה בישראל, באשר כל המתמודדים על הנשיאות, בין אם היו תומכי ישראל מובהקים ובין אם לאו, הצהירו במהלך הפריימריז על תמיכתם בישראל. מאוחר יותר טען סירחאן כי "פעל באופן לא מודע, אולי כתוצאה משטיפת מוח היפנוטית". אך יומנו, וכן הכנות שערך למעשה ההתנקשות, כמו סיור במלון בימים שטרם ההתנקשות, סתרו לחלוטין טענה זו. סירחאן הורשע ונידון למוות, אך גזר הדין הומר במאסר עולם בשנת 1972, לאחר שבית המשפט העליון של קליפורניה הכריז שעונש המוות אינו חוקתי. למזלו של סרחאן בשארה סרחאן, בוטל עונש המות בארצות הברית בשנת 1969 והושב אל מערכת החוק בשנת 1976, והוא כבר היה שפוט, אסיר עולם, כי נגזר דינו בכל הערכאות.
ביוגרפיה > תקופת מאסרו

על אף שסירחאן כשיר מבחינה חוקית לשחרור מוקדם, 15 בקשותיו הראשונות לשחרור נדחו. בשנת 2021 אישרה הוועדה לשחרור אסירים את שחרורו, ונקבע כי סירחאן יעמוד בבדיקה של תשעה חודשים עד שיוחלט סופית אם לשחררו.
גווין ניוסם מושל קליפורניה טען כי הוא עדיין מהווה "איום לבטיחות הציבור" ובשימוע הבא שנקבע לו בפברואר 2023, נדחתה שוב בקשתו לשחרור על תנאי. הוא יהיה רשאי להגיש בקשה נוספת בפברואר 2026.
ראו גם

ניסוי הרצח על ידי היפנוזה
הערות שוליים

↑  Shadow Play: The Unsolved Murder of Robert F. Kennedy By William Klaber, Philip Melanson
↑  Sirhan Sirhan & The Assassination Of Robert Kennedy, Larry Teeter, Attorney For Sirhan Sirhan
↑  בסרט בערוץ ההיסטוריה נזכר שהתיר בית המשפט להפנט את סרחאן בשארה סרחאן כדי להוציא ממנו את המניע לרצח. מיד לאחר שהוער מההיפנוט נתן לו דף וכלי כתיבה, והוא כתב: NIXON MUST DIE DIE, NIXON MUST DIE DIE, וזאת בגלל תמיכת ארצות הברית בישראל, וניקסון היה הנשיא האמריקני הראשון שאפשר מכירת מטוסים לישראל.
↑  "ראוי לחמלה": סירחאן סירחאן, רוצחו של רוברט קנדי, בדרך לשחרור מהכלא, באתר ynet, 28 באוגוסט 2021
↑  ארה"ב: נדחה שחרור הרוצח הפלסטיני של רוברט קנדי, באתר ynet, 14 בינואר 2022
| --- | --- |
בקרת זהויות :  NLI: 987007463401805171  GND: 133352994  ISNI: 0000 0000 7875 9851  LCCN: n50025200  NARA: 10580319  SNAC: w6dr3277  SUDOC: 132215152  VIAF: 6120063   WorldCat (עם VIAF): 6120063
בית התה אגם אגנס

| --- | --- |

 מידע כללי
 סוג:  בית תה, יעדי תיירות 
 מיקום:  אלברטה 
 מדינה:  קנדה 
 הקמה ובנייה
 תקופת הבנייה:  ?–1901
 תאריך פתיחה רשמי:  1901 
 מידות
 גובה מעל פני הים:  2,135 מ' 
 
 קואורדינטות:  51°24′58″N 116°14′38″W﻿ / ﻿51.4162°N 116.244°W﻿ / 51.4162; -116.244
 אתר רשמי
  (למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתבית התה אגם אגנס(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתבית התה אגם אגנס
 
בית התה אגם אגנס (באנגלית: The Lake Agnes Tea House) הוא בית תה כפרי הממוקם לחופו המזרחי של אגם אגנס בשטח הפארק הלאומי באנף בהרי הרוקי הקנדיים, בפרובינציית אלברטה שבקנדה.
גובהו של בית התה 2,135 מטרים מעל פני הים. בבית התה אין חשמל או מים זורמים, ולכן מי השתייה מורתחים באנרגיה סולרית, ולא מבוצע בישול באתר (וכן המזון המוגש בו, הוא מזון שלא צריך קירור).
תיירות

במהלך השנים הפך בית התה לאתר תיירות פופולרי, ומאות מטיילים מטפסים מדי יום מאגם לואיז לאגם אגנס, בין היתר, על מנת לפקוד את בית התה.
היסטוריה

המבנה נבנה בשנת 1901 על ידי הרכבת הקנדית-פסיפית כמקום מנוחה למטפסי ההרים באזור. בשנת 1905 נפתח במבנה בית תה, והמבנה הורחב במהלך השנים. בית התה הוא בית התה הוותיק ביותר בקנדה. בשנת 1981 נבנה המבנה מחדש (מספר אלמנטים מהמבנה הישן שולבו במבנה החדש - ובהם הדלת האדומה, חלונות המבנה, וכן הריהוט המקורי נשאר).
הערות שוליים

↑  מידע גאוגרפי על בית התה
1 2 3  Jody Robbins Hiking to Canada's oldest tea house, Calgary Herald, 6 July 2015
↑  ההיסטוריה של בית התה
אנג'לה באדלי

| --- | --- |

אנג'לה באדלי בתפקיד גברת ברידג'ס
 לידה:  4 ביולי 1904 לונדון, הממלכה המאוחדת של בריטניה הגדולה ואירלנד 
 פטירה:  22 בפברואר 1976 (בגיל 71) לונדון, הממלכה המאוחדת 
 מדינה:  הממלכה המאוחדת 
 בן או בת זוג:  Stephen Keer Thomas (1921–?)  גלן ביאן שו (9 ביולי 1929–?)  Stephen Kerr Thomas 
 צאצאים:  Juliet Shaw 
 פרסים והוקרה:  מפקדת במסדר האימפריה הבריטית 
 פרופיל ב-IMDb
 
אנג'לה באדלי, CBE (באנגלית: Angela Baddeley;‏ 4 ביולי 1904 – 22 בפברואר 1976) הייתה שחקנית תיאטרון וטלוויזיה אנגלייה. היא זכורה בעיקר הופעתה בתפקיד גברת ברידג'ס הטבחית בסדרת הדרמה התקופתית "על אדונים ומשרתים". על במות התיאטרון הופיעה באדלי במשך יותר משישה עשורים.
ביוגרפיה

באדלי נולדה בשם מדלן אנג'לה קלינטון-באדלי בווסטהאם שבלונדון למשפחה אמידה. בהמשך ביססה את דמותה של גברת ברידג'ס על הטבחית שעבדה בביתם. אחותה הצעירה הייתה השחקנית הרמיוני באדלי (1906–1986) שמוכרת לצופים בארצות הברית מהופעותיה בסדרת הדרמה "בית קטן בערבה" של רשת NBC.
הופעת הבכורה של באדלי בתיאטרון הייתה בשנת 1912 כשהייתה בת 8 במחזה בשם "The Dawn of Happiness" שהוצג ב-Dalston Palace of Varieties בדלסטון. כשהייתה בת 9 נבחנה לתיאטרון אולד ויק. בנובמבר 1915 שיחקה לראשונה באולד ויק במחזה "ריצ'רד השלישי", ובהמשך הופיעה במחזות שייקספיריים רבים.
בשנות העשרה שלה כיכבה באדלי בהצגות מוזיקליות ובקומדיות פנטומיים (Pantomime) רבות. בגיל 18 פרשה ממשחק לזמן מה.
אחרי שהות באוסטרליה בסיבוב הופעות חזרה באדלי וביססה את הקריירה שלה כשחקנית תיאטרון פופולרית. בתחילת שנות השלושים של המאה העשרים הופיעה בשני סרט קולנוע, האחד "The Speckled Band" מסיפורי שרלוק הולמס מ-1931, בו כיכב ריימונד מאסי בדמות הבלש של ארתור קונאן דויל; והסרט השני "The Ghost Train" שוב ב-1931, היה עיבוד קולנועי של מחזה מצליח. בהמשך אותו עשור, ב-1938, שיחקה באדלי בסרט "The Citadel", עיבוד לרומן מאת ארצ'יבלד ג'וזף קרונין בבימויו של קינג וידור. בשנות הארבעים של המאה העשרים גילמה דמויות של נשים חזקות במחזות שונים בתיאטרון בהן מיס פרו במחזה "Love for Love" ונורה ב-"The Winslow Boy".
ב-1958 שיחקה באדלי במחזה "פריקלס" בהפקת טוני ריצ'רדסון בתיאטרון שייקספיר ממוריאל. היא גילמה את מיסטרס קוויקלי בפרקים אחדים בסדרה "An Age of Kings" על פי המחזות ההיסטוריים של שייקספיר. אחותה הרמיוני שיחקה בסדרה בתפקיד דול טרשיט. בשנים 1971 עד 1975 גילמה באדלי את דמותה של גברת ברידג'ס בסדרת הדרמה התקופתית "על אדונים ומשרתים". גברת ברידג'ס הייתה הטבחית בבית משפחת בלאמי באיטון פלייס מס' 165. בסיום הסדרה הטבחית התחתנה עם רב המשרתים אנגוס הדסון. ספין אוף של הסדרה תוכנן שבו מתוארים חיי הנישואים של גברת ברידג'ס ומר הדסון ואיתם חיה משרתת המטבח רובי פינץ', אבל באדלי נפטרה לפני שהתוכנית יצאה אל הפועל. באדלי החליפה את הרמיוני גינגולד בהפקה המקורית בלונדון של המחזמר "מוזיקת לילה זעירה" מאת סטיבן סונדהיים.
ביוגרפיה > חיים אישיים

בעלה הראשון היה סטיבן תומאס איתו היה לה בת אחת. ב-8 ביולי 1929 התחתנה עם השחקן ובמאי תיאטרון גלן ביאם שו. לבני הזוג נולדו שני ילדים, בן ובת.
ב-1975 הוענק לבאדלי תואר מפקדת מסדר האימפריה הבריטית (CBE). באדלי נפטרה בגריישוט הול בשנת 1976 מדלקת ריאות. היא נקברה לצדו של בעלה גלן ביאם שו בכנסיית סנט מרי בוורגרייב שבברקשייר.
באדלי הייתה סבתו של צ'ארלס הארט, שכתב של המילים למחזמר "פנטום האופרה" של אנדרו לויד ובר.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1931 |  | The Speckled Band | הלן סטונור |  |
| 1931 |  | The Ghost Train | ג'וליה פרייס |  |
| 1932 |  | The Safe | הנערה | סרט קצר |
| 1932 |  | Arms and the Man | לוקה |  |
| 1934 |  | Those Were the Days | שארלוט ורינדר |  |
| 1939 |  | The Dark Lady of the Sonnets | הליידי הכהה | סרט טלוויזיה |
| 1946 |  | Candida | קנדידה | סרט טלוויזיה |
| 1948 |  | A Woman of No Importance | גברת ארבותנוט | סרט טלוויזיה |
| 1948 |  | Gas Light | גברת מנינגהם | סרט טלוויזיה |
| 1948 | קוורטט | Quartet | גברת גרנט |  |
| 1948 | שכנים | Neighbours | איירין סארי | סרט טלוויזיה |
| 1951 |  | The Daughters of the Late Colonel | ג'וזף | סרט טלוויזיה |
| 1954 |  | The Martins' Nest | עדה מרטין | סרט טלוויזיה |
| 1955 | נשות וינדזור העליזות | The Merry Wives of Windsor | מיסטרס פייג |  |
| 1957 |  | No Time for Tears | גברת האריס |  |
| 1957 |  | Zoo Baby | גברת רמזי |  |
| 1960 |  | Saturday Playhouse | מיס אמסברי / פגי את'רטון | בפרק "The Return of Peggy Atherton" |
| 1960 |  | An Age of Kings | מיסטרס קוויקלי | סדרת טלוויזיה |
| 1962 |  | The Largest Theatre in the World: Heart to Heart | מיס נוט | סדרת טלוויזיה |
| 1962–1963 | בית ממכר עתיקות | The Old Curiosity Shop | גברת ג'ארלי | מיני-סדרה |
| 1963 |  | Love Story | מארג' וסטון | בפרק "Just as You Are" |
| 1963 | טום ג'ונס | Tom Jones | גברת וילקינס |  |
| 1964 | מרטין צ'זלוויט | Martin Chuzzlewit | גברת גאמפ | מיני-סדרה |
| 1965 | רוסמרהולם | Theatre 625 | גברת הלסת' |  |
| 1966 |  | ITV Play of the Week | מאדאם לבדב | בפרק "Ivanov" |
| 1967 |  | Sanctuary | רובי ויגפול | בפרק "The Undefeated" |
| 1967 |  | The Wednesday Play | רנה | בפרק "Kippers and Curtains" |
| 1969 |  | Sinister Street | נני | בפרק " The Parti-Coloured Years" |
| 1969 |  | Detective | מיס פיי | בפרק "Put Out the Light" |
| 1970 |  | Conceptions of Murder | רוזלין פוקס | בפרק "Mother and Child" |
| 1970 |  | The Doctors | דורה צ'מברלין | סדרת טלוויזיה (2 פרקים) |
| 1970 |  | Ryan International |  | בפרק "Not Wanted on Voyage" |
| 1970 | תיאטרון הכורסה | Armchair Theatre | גברת דוונפורט | בפרק "Mrs Davenport" |
| 1971 |  | Dixon of Dock Green | סבתא |  |
| 1971 |  | Take Three Girls | אמא של ג'ני | בפרק "Kitsch, or Protocols in a Chinese Laundry" |
| 1971 |  | Frankie Howerd's Hour | אורחת | מיני-סדרה |
| 1971 |  | Trial | סאלי פיליפס | בפרק "Witness" |
| 1971–1975 | על אדונים ומשרתים | Upstairs, Downstairs | גברת ברידג'ס |  |
| 1973 |  | BBC Play of the Month | גברת פירס | בפרק "פיגמליון" |
| 1975 |  | The Russell Harty Show | גברת ברידג'ס | בפרק "Russell Harty Goes.... Upstairs, Downstairs" |
הערות שוליים

1 2  Angela Baddeley, Actress, Dies; Cook in ‘Upstairs, Downstairs’, SPECIAL TO THE NEW YORK TIMES FEB. 23, 1976
| --- | --- |
בקרת זהויות :  ISNI: 0000 0000 4534 3892  LCCN: no99049509  VIAF: 6751149068503565730006   WorldCat (עם VIAF): 6751149068503565730006
ג'ון המילטון רוברטס

| --- | --- |

 לידה:  21 בדצמבר 1895 Pipestone, קנדה 
 פטירה:  17 בדצמבר 1962 (בגיל 66) איי התעלה, ג'רזי 
 מדינה:  קנדה 
 השכלה:  המכללה המלכותית הצבאית של קנדה 
 תקופת הפעילות:  מ-1914 
 דרגה:  מייג'ור גנרל, חייל 
 פעולות ומבצעים
 מלחמת העולם השנייה 
 עיטורים
 הצלב הצבאי  חבר במסדר האמבט  אות השירות המצוין 
 
ג'ון המילטון "האם" רוברטס CB DSO MC (באנגלית: John Hamilton "Ham" Roberts‏; 21 בדצמבר 1891 – 17 בדצמבר 1962) היה קצין תותחנים קנדי ומייג'ור גנרל.
ביוגרפיה

רוברטס ב-21 בדצמבר 1891 נולד בפיפסטון שבמניטובה. הוא למד במכללת קנדה עילית וסיים את לימודיו במכללה הצבאית המלכותית של קנדה בקינגסטון, אונטריו, בשנת 1914. במהלך מלחמת העולם הראשונה לחם רוברטס בחזית המערבית כחלק מהכוחות הקנדיים.
משנת 1939 פיקד על רגימנט השדה ה-1, RCA, בצפון צרפת, ושירת בתפקיד זה כשהגרמנים החלו בקרב על צרפת במאי 1940. רוברטס הצליח להציל את תותחי הגדוד שלו בעת שהתפנה מברסט שבברטאן במהלך הניסיון שלא הצליח להקים כוח משלוח בריטי שני בצרפת לאחר הפינוי בדנקרק. מאוחר יותר הועלה לדרגת מייג'ור גנרל ומונה למפקד הדיוויזיה הקנדית השנייה בשנת 1941.
רוברטס מונה לאחראי על כוחות הקרקע בפשיטה על דייפ, ב-19 באוגוסט 1942. מפקדת הפיקוד שלו הייתה על סיפון HMS קלפה, ובשל תקשורת לקויה לא היה לו מושג כיצד מתנהלים חייליו, עד שקראו להנחית כלי שיט לפינוי מיידי. רוברטס ספג ביקורת על ששלח את חיילי העתודה שלו שלא לצורך (Les Fusiliers Mont-Royal) והגדיל את ההרוגים מבלי משים. שישה חודשים לאחר מכן הוא פוטר מתפקידו, בשל הופעתו הבלתי ראויה במהלך משחק מלחמה שנקרא מבצע ספרטני במרץ 1943. הגנרל הארי קריראר נזף ברוברטס על התיאום הלקוי בין הארטילריה של הדיוויזיה השנייה לחיל הרגלים במהלך מבצע משחקי מלחמה ספרטניים, וכי רוברטס לא הצליח לחפור עמדות לאחר שתפס ראש גשר למרות שהיה לו מספיק זמן לעשות זאת. לאחר מבצע ספרטאן, רוברטס נחשב כבלתי כשיר להחזיק בפיקוד קרבי. הוא נשלח ליחידות תגבורת בפיקוד בבריטניה ולא קיבל תפקידים מבצעיים נוספים. מאוחר יותר פרש לאיי התעלה שם נפטר ב-17 בדצמבר 1962.
הערות שוליים

↑  Neillands, Robin The Dieppe Raid
1 2  English, John The Canadian Army and the Normandy Campaign: A Study of Failure in High Command, New York: Praeger, 1991 page 147.
↑  CBC interview, Dieppe 2 h Anniversary, Dieppe miniseries DVD
אגם פטרישה (אלברטה)

| --- | --- |

 מידע כללי
 על שם:  פטרישיה, נסיכת קונוט 
 מיקום:  הפארק הלאומי ג'ספר, אלברטה, קנדה קנדה
 סוג:  אגם 
 מידות
 גובה:  1200 מטר מעל לפני הים
 מידע נוסף
 מדינות באגן הניקוז:  קנדה 
 קואורדינטות:  52°54′10″N 118°06′07″W﻿ / ﻿52.9028°N 118.102°W﻿ / 52.9028; -118.102
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם פטרישה(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם פטרישה(למפת אלברטה רגילה) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתאגם פטרישה(למפת אלברטה מוגדלת) אדמונטון קלגרי רד דיר לת'ברידג' מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתאגם פטרישה
 
אגם פטרישה (באנגלית: Patricia Lake) הוא אגם בשטח הפארק הלאומי ג'ספר, בפרובינציית אלברטה שבקנדה. האגם ממוקם ליד העיירה ג'ספר, ונקרא על שם פטרישיה, נסיכת קונוט, נכדתה של המלכה ויקטוריה.
פרויקט חבקוק

חלק מהניסויים של פרויקט חבקוק במהלך מלחמת העולם השנייה - תוכנית לבנות נושאת מטוסים שאינה ניתנת להטבעה, מחומר בנייה מורכב עשוי קרח ונסורת בשם "פייקריט", נערכו באגם פטרישה.
הניסויים הראשונים נערכו באגם לואיז. ובינואר 1943, הוחלט על ניסוי אב הטיפוס באגם פטרישה. אב הטיפוס המתוכנן היה אמור להיות באורך של 60 מטרים (עשירית מאורכו של הכלי המתוכנן).
האגם נבחר בשל טמפרטורת המים הנמוכה (הספינה הנבנית עשויה מקרח), וכן בשל היותו מקושר בקווי רכבת המצויים בג'ספר, וכן באזור היו ממוקמים מתקני צבא אחרים. מרוחק, באזור זה כבר היה אימון צבאי מעורבות באזור, כמו הסוואה. בנוסף התגוררו באזור קהילות מנוניטים ודוחובורים אשר היו סרבני מצפון, ולכן לא התגייסו לצבא מחד, אך יכלו לעבוד בפרויקט מאידך (וכך לתרום לפרויקט המלחמתי).
הפייקריט הוא שילוב של קרח, נסורת, המתוחזקים על ידי קירור. במסגרת הניסוי החלו במרץ 1943 לבנות דגם ספינה תוך שימוש בקרח רגיל, בחלקו טבעי ובחלקו בקרור. בניית הדגם כללה בניית בקתת עץ על האגם הקפוא, בה הותקנו גופי קירור, וסביבה נבנה קיר קרח. המבנה נוסר מהאגם, והמשיך לצוף עליו. הקירור כובה בחודש יוני (וגופי הקירור נלקחו ממנו), והמבנה החל להימס, ורק לקראת ספטמבר שקע.
בצלילה שנערכה בשנות ה-70 של המאה ה-20 נמצאו השרידים של בקתת העץ, ובסמוך להם, לחוף האגם הוצב שלט המציין כי מדובר בניסוי מתקופת מלחמת העולם השנייה.
תיירות

שבילי הליכה מקשרים בין אגם פטרישה לעיירה ג'ספר, ולאתרי תיירות סמוכים אחרים: אגם פירמיד והר פירמיד.
האגם מהווה אתר מחנאות ונופש, וכן אתר דיג, שיט בסירות ובקיאקים ואתר צלילה.
הערות שוליים

↑  הקמת אב הטיפוס של פרויקט חבקוק
↑  שלט הנצחה לפרויקט חבקוק
↑  מסלולי הליכה בפארק הלאומי ג'ספר
↑  לינה לגדות אגם פטרישה
↑  דיג באגם פטרישה
↑  פעילות ספורט ימי באגם פטרישה
↑  תיאור אתר הצלילה
ברוס פרייזר

| --- | --- |

 לידה:  5 בפברואר 1888 אקטון, הממלכה המאוחדת הממלכה המאוחדת 
 פטירה:  12 בפברואר 1981 (בגיל 93) לונדון, הממלכה המאוחדת הממלכה המאוחדת 
 מדינה:  הממלכה המאוחדת 
 השכלה:  מכללת בראדפילד 
 השתייכות:  הצי המלכותי הצי המלכותי הבריטי
 תקופת הפעילות:  1904–1951 (כ־47 שנים)
 דרגה:   אדמירל הצי
 פעולות ומבצעים
 מלחמת העולם הראשונה  קרב כף הצפון  מלחמת העולם השנייה  קרב אוקינאווה 
 עיטורים
 אביר מפקד במסדר האימפריה הבריטית  מדליית הניצחון  מסדר סובורוב, דרגה 1  אביר הצלב הגדול של מסדר האמבט  מסדר דנבורג 
 
אדמירל הצי ברוס אוסטין פרייזר, הברון פרייזר הראשון מכף הצפון, GCB‏, KBE (באנגלית: Bruce Austin Fraser, 1st Baron Fraser of North Cape;‏ 5 בפברואר 1888 – 12 בפברואר 1981) היה קצין בכיר בצי המלכותי. הוא שירת במלחמת העולם הראשונה, השתתף במהלך המערכה בגליפולי והשתתף במעצר של צי הים הפתוח הגרמני בתום המלחמה. הוא גם שירת במלחמת העולם השנייה בתחילה כלורד הים השלישי ומבקר הצי ולאחר מכן כסגן מפקד הצי ולאחר מכן כמפקד צי הבית, והוביל את הכוח שהשמיד את הסיירת הגרמנית שרנהורסט. לאחר מכן הוא מונה ללורד הים הראשון וראש המטה הימי בתפקידו סייע בהקמת נאט"ו והסכים לעיקרון שמפקד בעלות הברית העליון של הברית צריך להיות אדמירל אמריקאי, מול התנגדות בריטית עזה.
ביוגרפיה > קריירה מוקדמת

פרייזר נולד ב-5 בפברואר 1888 באקטון, והיה בנו של גנרל אלכסנדר פרייזר ומוניקה סטורס פרייזר (לבית סמית'), פרייזר התחנך בברדפילד קולג'. הוא הצטרף לצי המלכותי כצוער באוניית האימונים אה"מ בריטניה בספטמבר 1902 והוכשר כחובש באוניית המערכה אה"מ חניבעל בצי התעלה ב-15 בינואר 1904. הוא עבר לאוניית הקרב אה"מ פרינס ג'ורג' בצי התעלה בפברואר 1905 ולאחר שהועלה לדרגת תת-לוטננט ב-15 במרץ 1907, הצטרף לאוניית המערכה אה"מ טריומף במאי 1907. הוא עבר למשחתת אה"מ גיפסי בספטמבר 1907 ולאחר שהועלה לדרגת לוטננט ב-15 במרץ 1908, הצטרף לסיירת אה"מ לנקסטר בצי הים התיכון.
פרייזר עבר לצי הבית באוגוסט 1910 ונשאר שם בשירות אה"מ בואדיקאה עד יולי 1911 כשהצטרף לאה"מ אקסלנט, בית הספר לתותחנים של הצי המלכותי באי לוויתן בנמל פורטסמות', שם הוא התחיל את 'הקורס הארוך' כדי להיות מוסמך כקצין תותחנים מומחה. הוא סייע בקורס התותחנים המתקדם בקולג' המלכותי הימי, גריניץ', בשנת 1912 ולאחר מכן הצטרף לצוות המדריכים באה"מ אקסלנט בשנת 1913.
פרייזר שירת במלחמת העולם הראשונה, בתחילה בסיירת אה"מ מינרווה אשר סיפקה תמיכה בירי ימי במהלך המערכה בגליפולי ולאחר מכן נשאה חיילים כדי להגן על הגבול המערבי של מצרים. הוא חזר לאה"מ אקסלנט בתחילת 1916 ולאחר שהועלה לדרגת לוטננט קומנדר ב-15 במרץ 1916, הצטרף לאוניית המערכה אה"מ רזולושן כקצין תותחנים בסוף השנה. הוא בילה את שארית המלחמה עם הצי הגדול והשתתף במעצר של צי הים הפתוח הגרמני בנובמבר 1918.
לאחר המלחמה ובעקבות קידומו לדרגת קומנדר ב-30 ביוני 1919 ומינויו לקצין מסדר האימפריה הבריטית ב-17 ביולי 1919, פרייזר התנדב לשרת בשייטת הים הכספי בצבא הלבן הרוסי; אולם עם הגעתו לאזרבייג'ן כחלק ממשלחת הצי המלכותי לאנזלי ב-1920, הוא נתפס ונכלא על ידי בולשביקים בחור השחור של באקו עד לשחרורו בנובמבר 1920. לאחר מכן חזר לאה"מ אקסלנט לפני שהצטרף למחלקת הצי באדמירליות ביוני 1922. הוא הפך לקצין חיל התותחנים של צי הים התיכון בדצמבר 1924 ולאחר שקודם לקפטן ב-30 ביוני 1926, הפך לראש החטיבה הטקטית של האדמירליות בינואר 1927. הוא מונה לפקד על הסיירת אה"מ אפינגהם בתחנת איי הודו המזרחית בספטמבר 1929 ולאחר מכן הפך למנהל מחלקת חיל הים באדמירליות ביולי 1933.
פרייזר חזר לים כדי לקבל פיקוד על נושאת המטוסים אה"מ גלוריוס במאי 1936 ולאחר מכן הפך לקצין המטה הראשי של נושאות המטוסים של קצין הדגל ב-1937 הוא הגיע לדרגת דגל כאדמירל משנה ב-11 בינואר 1938 ומונה לרמטכ"ל של הצי הים התיכון העליון באפריל 1938. הוא מונה לעמית מסדר האמבט לכבוד השנה החדשה של 1939.
ביוגרפיה > מלחמת העולם השנייה

במרץ 1939, זמן קצר לפני תחילת מלחמת העולם השנייה, מונה פרייזר ללורד הים השלישי ולמבקר הצי. הוא הועלה לדרגת תת אדמירל ב-8 במאי 1940, הוא הועלה לאביר מפקד מסדר האימפריה הבריטית בטקס לכבוד השנה החדשה של 1941 והפך לסגן מפקד צי הבית וקצין הדגל, שייטת אוניות המערכה השנייה, ביוני 1942. הוא מונה לקצין גדול במסדר אורנז'-נסאו ב-19 בינואר 1943.
פרייזר מונה למפקד העליון של צי הבית במאי 1943 ומונה לאביר מפקד מסדר המרחץ בטקס לכבוד השנה החדשה של 1943 . בתפקיד המפקד העליון של צי הבית הוא פיקד על כוח הצי המלכותי שהשמיד את ספינת המערכה הגרמנית שרנהורסט בקרב כף הצפון ב-26 בדצמבר 1943. יחידות של צי הבית ליוו בקביעות שיירות למורמנסק בברית המועצות : פרייזר היה משוכנע ששרנהורסט ינסה לתקוף את שיירת JW 55B, ויצא לים בספינת הדגל שלו אה"מ דיוק אוף יורק להגיע לעמדה בין השיירה לבסיס ספינת הקרב הגרמנית בצפון נורווגיה. שרנהורסט נפגעה ביכולת הלחימה שלה על ידי פגיעות חוזרות ונשנות של דיוק אוף יורק ומהירותה הופחתה בפגיעת פגז של 14 אינץ' בחדר הדוודים, מה ששלל ממנה את היכולת להימלט. לאחר מכן היא נפגעה ממטח ראשוני של ארבע טורפדות ולאחר ירי מרוכז והתקפות טורפדו נוספות, טבעה בשעה 19:45 באותו לילה. כך נקם פרייזר את הרס הפיקוד הישן שלו, אה"מ גלוריוס, על ידי שרנהורסט שלוש שנים קודם לכן. לאחר הפעולה חזרו פרייזר והצי שלו למורמנסק לתדלוק.
עבור פעולה זו הוא הועלה לאביר הגדול של מסדר האמבט ב-5 בינואר 1944, וזכה בעיטור סובורוב הרוסי, דרגה ראשונה ב-25 בפברואר.
הוא הועלה לדרגת אדמירל מלא ב-7 בפברואר 1944, וקיבל את הפיקוד על הצי המזרחי באוגוסט 1944 (במקומו למפקד צי הבית מונה הנרי רותבן מור) ולאחר מכן על צי האוקיינוס השקט הבריטי בדצמבר 1944. הוא פיקד מהמטה שלו בסידני, אוסטרליה ובנה מערכת יחסים חזקה עם הצי של ארצות הברית, תוך אימוץ מערכת תקשורת האותות שלהם. פרייזר היה החותם הבריטי על הסכם הכניעה היפני במפרץ טוקיו ב-2 בספטמבר 1945.
ביוגרפיה > אחרית חייו

ב-27 באפריל 1946 מונה פרייזר לתפקיד השליש הימי הראשון והראשי למלך, בספטמבר, הוא הועלה לתפקיד ברון פרייזר מכף הצפון, ממולסי במחוז סארי. הוא הפך למפקד העליון של פורטסמות' בספטמבר 1947 ולאחר מכן, לאחר שהועלה לתפקיד אדמירל הצי ב-7 בפברואר 1948, הוא מונה ללורד הים הראשון ולראש המטה הימי בספטמבר. בתור לורד הים הראשון הוא סייע בהקמת נאט"ו והסכים לעיקרון לפיו מפקד הברית העליון (SACLANT) צריך להיות אדמירל אמריקאי, מול התנגדות בריטית עזה. הוא פרש בדצמבר 1951 ומת, רווק, בלונדון ב-12 בפברואר 1981, שבוע לאחר יום הולדתו בגיל 93.
נושאת המטוסים אה"מ גלוריוס, שעליה פיקד פרייזר באמצע שנות ה-30
מפרץ טוקיו - כניעת היפנים על סיפון USS מיזורי. אדמירל סר ברוס פרייזר, המפקד על צי האוקיינוס השקט הבריטי, חותם על הסכם הכניעה בשם הממלכה המאוחדת. נציגים בריטים אחרים עומדים לצד הגנרל דאגלס מקארתור ליד המיקרופון ‎
פסל של אדמירל פרייזר במספנת פורטסמות'
אנדרטה לאדמירל פרייזר בכנסיית סנט מייקל וכל המלאכים בת'רסלי
אלעזר רוקח

ערך זה עוסק בפעיל ציוני. אם התכוונתם לרב, בעל "מעשה רוקח", ראו .
| --- | --- |

 לידה:  9 ביולי 1854 תמוז תרי"ד ירושלים, האימפריה העות'מאנית 
 פטירה:  28 ביוני 1914 (בגיל 59) ה' בתמוז תרע"ד דרוהוביץ', האימפריה האוסטרו-הונגרית 
 ידוע בשל:  גואל קרקעות ומייסד גיא אוני
 השקפה דתית:  יהדות 
 
אלעזר רוקח או אליעזר רוקח (Eliezer Roke'ah;‏ תמוז תרי"ד, 9 ביולי 1854 – ה' בתמוז תרע"ד, 28 ביוני 1914) היה פעיל ציוני, פובליציסט, עורך ומו"ל ביישוב בארץ ישראל, רוכש אדמות גיא אוני ומייסד היישוב.
תולדותיו > הנצחה

הצייר הישראלי אבי פיילר צייר פורטרט של רוקח, שהוצג ברחובות תל אביב.
כתביו

מצב העיר הקדושה צפת ותושביה האשכנזים: ספר חיי אחינו אשר נאחזו בעיר הזאת, ירושלים: דפוס פרומקין, [תרל"ד].
יזרעאל: מ"ע יבשר וישמיע חדשות עם ועם בכלל וישים עין על חפץ ותועלת ישראל בפרט, פיאטרא: [חמו"ל], תרמ"א.
לקריאה נוספת

Baruch Tercatin şi Lucian-Zeev Herşcovici, „Prezenţe rabinice în perimetrul românesc”, Editura HASEFER, Bucureşti, 2008 - ברוך טרקטין ולוסיאן-זאב הרשקוביץ', "נוכחויות רבניות במרחב הרומני", בוקרשט: הוצאת HASEFER, 2008, עמודים 452–453. (ברומנית)